ПРОГРАМ ЈАВНЕ РАСПРАВЕ

О НАЦРТУ ОДЛУКЕ О ПРИВРЕМЕНОМ ПОСТАВЉАЊУ ТЕЛЕКОМУНИКАЦИОНИХ КАБЛОВА НА СТУБОВИМА ЈАВНЕ РАСВЕТЕ

1. У поступку припреме Одлуке о привременом постављању телекомуникационих каблова на стубовима јавне расвете, Општинско веће општине Куршумлија спроводи јавну расправу о Нацрту Одлуке о привременом постављању телекомуникационих каблова на стубовима јавне расвете (у даљем тексту:Нацрт одлуке).
2. Нацрт Одлуке саставни је део овог Програма.
3. Јавна расправа о Нацрту одлуке спровешће се у периоду од 29.03.2021. године до 12.04.2021. године.
4. Програм јавне расправе о Нацрту одлуке, са Нацртом одлуке објављује се на интернет страници Општине Куршумлија [www.kursumlija.org](http://www.kursumlija.org) и огласној табли у згради општине Куршумлија.
5. Предлози, сугестије и мишљења грађана и осталих учесника у јавној расправи могу се доставити путем електронске поште на адресу javnarasprava@kursumlija.org или поштом на адресу: Општина Куршумлија, ул. Пролетерских бригада бб, 18430 Куршумлија, са назнаком – „За јавну расправу о Нацрту одлуке о привременом постављању телекомуникационих каблова јавне расвета“, најкасније до 12.04.2021. године до 12,00 часова, на посебном обрасцу који ће се објавити на сајту општине Куршумлија.
6. Јавни позив за учешће у јавној расправи упутиће се грађанима, удружењима, стручној и осталој јавности и исти ће се објавити на интернет страници општине Куршумлија [www.kursumlija.org](http://www.kursumlija.org) и на локалној телевизији.
7. По окончању јавне расправе Одељење за привреду и локални економски развој ће анализирати све предлоге и сугестије учесника у јавној расправи и на основу тога сачинити извештај о спроведеној јавној расправи, који ће се објавити на интернет презентацији општине Куршумлија.

Број: II-02-21/2021-3-1

У Куршумлији, дана: 26.03.2021.године

**ОПШТИНСКО ВЕЋЕ ОПШТИНЕ КУРШУМЛИЈА**

 **ПРЕДСЕДНИК ОПШТИНСКОГ ВЕЋА**

 *Радољуб Видић, дипл.ецц*